
Приложение №1
Мотиви по  чл. 28, ал. 2 от Закона за нормативните актове към проект за Правилник за устройството и дейността на Общински фонд „Култура“ на община Долни чифлик
1. Причини, които налагат приемане на Правилник за устройството и дейността на Общински фонд „Култура“ на община Долни чифлик
   Съгласно чл. 36, ал. 1 от Закона за закрила и развитие на културата, Общинският съвет създава общински фонд „Култура“ и приема Правилник за неговата работа.
2. Цели, които се поставят
Общински фонд „Култура“ да подпомага:
· Културни прояви и инициативи с общинско, регионално, национално и международно значение.

· Проучвания и научни изследвания в областта на културата.

· Програми и проекти в сферата на културата.

· Образователни програми и проекти в областта на културата.

· Програми и проекти за разширяване участието на деца и младежи в дейности от областта на културата.

· Професионалното и любителското изкуство.

· Програми и проекти за проучване, опазване и популяризиране на културно-историческото наследство.

· Сътрудничество с цел културен обмен със сродни организации в страната и чужбина.

3. Финансовите и други средства, необходими за прилагането

        
Източници на финансиране и материално обезпечаване на дейността на Общински фонд „Култура“ на община Долн чифлик
· Национални и международни програми и проекти в областта на културата.

· Дарения, завещания и спонсорство от български или чуждестранни физически или юридически лица.

· 100 % от приходи от наеми на недвижими културни ценности – общинска собственост.

· Лихви по сметката на Фонда.

· Средства от бюджета на Община Долни чифлик – 20 000,00 /двадесет хиляди лева/.
4. Очаквани резултати от приемането на Правилника
Опазване и обогатяване на културно-историческото наследство, съхраняване на българския книжовен език, традиции и обичаи на територията на община Долни чифлик 
5.  Анализ за съответствие с правото на Европейския съюз.
             Настоящият проект за приемане на  Правилник е подзаконов нормативен акт, предвиден за приемане, въз основа на 36, ал. 1 от Закона за закрила и развитие на културата, в който като задължение на Общинският съвет е приемането на  Правилник за устройството и дейността на Общински фонд „Култура“ на община Долни чифлик предвид което съответствието му с правото на Европейския съюз е предопределено от същия закон, както и от съответствието на съотносимите нормативните актове от по-висока степен в Република България с правото на Европейския съюз.
КРАСИМИРА АНАСТАСОВА
КМЕТ НА ОБЩИНА ДОЛНИ ЧИФЛИК
9120, гр. Долни чифлик, пл.”Тича”, 1; тел. 05142 2001; факс: 051423444; e-mail: obshtina@dolnichiflik.bg http:// www.dolnichiflik.bg

[image: image1.jpg]